**NERODNA MILKA**

**(nadaljevanje zgodbe)**

V veleblagovnico je, v dopoldanskih urah, vstopil domači ljubljenček. Najbrž doma ni dobil dovolj za pod zob, pa si je sklenil sam pomagati. Povzročil je za okrog 50 tisoč evrov škode in precej strahu med nakupovalci.

Starši so mi strogo zabičali naj ne posvojim izgubljenega ljubljenčka, ker nam to lahko vsem povzroča težave. Seveda jih nisem poslušala. Zdaj imamo doma nilskega konja. Ime ji je Milka. Ima veliko glavo in neverjetno veliko zadnjico. Ko se premika po stanovanju z njo miga in vse podira. Seveda se mama jezi. Milka najraje govori z mano in je zelo zaščitniška do mene. Do mame in atija pa je nezaupljiva, saj vedno posluša kako ne more z nami živeti. Jaz Milko razumem, da je nerodna in da ne more biti hitra. Drugače je pa Milka ves čas lačna, poje ogromno količino hrane. Vsak dan namreč poje tri piščance, banjo zelenjave in deset banan. Ko je sita je neverjetno mirna. Takrat se uleže v atijev naslonjač in spi. Uf, kako zna smrčati. Spet se tudi ati jezi, da od kar imamo »Miss široko rit« pri hiši, on nima kje sedeti. Atiju sem že stokrat obljubila, da jo bom naučila kje lahko leži, ampak Milki njen prostor ni všeč. Rada preizkuša meje, tako kot jaz.

Ko je Milka lačna se spremeni v nepotrpežljivo afno. Tudi ta dan je bilo tako. Na obisku sem imela prijateljico iz Francije. Klepetale smo, saj se nismo videle že sto let. Opazim, da me od daleč Milka prosi za hrano, a si mislim, da bo že še malo potrpela in se s prijateljico zabavam naprej. Nisem niti opazila, da tudi staršev ni doma. Kdo bi si mislil, da med tem časom, ko sem jaz klepetala, Milka veselo pohajkuje.

Milka se je odpravila po mestu, ker je bila lačna. Moja punca na poti zavoha hrano in si jo postreže na najbližji stojnici. Milka bi se rada vrnila domov, pa ni poznala več poti nazaj. Nato v izložbi neke veleblagovnice vidi prekrasno blago, ki je bila v resnici zavesa. A njej se je to zdelo najlepše ogrinjalo, ki bi bilo pravšnje zanjo. Že ko se hoče preriti skozi vhodna vrata, poči steklo. Od povzročanja hrupa se ljudje razbežijo. Medtem, ko bežijo prevračajo vse kar jim je na poti. Milka si postreže z ogrinjalom in z zadnjico podere vse v izložbi. Vse se razbije. Zdaj se prestraši tudi Milka in s svojo postavo prevrne vsa mila, parfume in vso posodo, ki se razbije. Prodajalka med tem časom že kliče na pomoč policijo. Medtem, ko Milka beži, se zatakne v električnih stopnicah in ne more več nikamor. Pride policija in Milko ujamejo. Izroči jim naslov ter mamino telefonsko številko, ki jo nosi obešeno okoli vratu.

Ko skozi okno dnevne sobe opazim kako proti vhodu v hišo prihaja Milka domov, v spremstvu mame in atija, se mi pred očmi zamegli. Po mrkem obrazu mame dobim občutek, da se je zgodilo nekaj hudega. Zapustim prijateljico in jim letim naproti. Mama od besa ni mogla nič povedati, ati je imel na ustih peno, Milka pa je užaljeno gledala samo v tla, jaz pa bi se najraje pogreznila v tla. Mama mi nemo pokaže račun, na katerem je napisana kazen za 50 tisoč evrov. Ati je rekel, da bom morala delati celo poletje in da bomo prodali vsa kolesa, vse smučke in izpraznili vse prihranke, da bomo lahko poravnali dolg. Kar se je zgodilo v veleblagovnici tisti dan, je bila glavna novica dneva na televiziji. Vsi so izvedeli za mojo Milko in njeno nezgodo v veleblagovnici.

Na koncu pa Milka vseeno ostane z nami doma. Od takrat sem bolj pozorna na njo, pa tudi ona se zdaj boji oditi v mesto sama. Starši so mi že na začetku odsvetovali posvojitev Milke, pa sem se jim do danes upirala, da nimajo prav. Zdaj vem, da to ni bila najboljša ideja.

Ajda Črnetič